भारत आव 2021 मायथाइनि बयनिख्रुय बांसिन चार्स खालामनाय सा 10 सुबुंनि मुं नि फारिलाय खौ फोसावबाय गुगल आ। मुंदांखा चार्स ईन्जिन गुगल आव गोबां आयदा नि सार्च खालामो सुबुंफोरा। गोबां खौरां होनानै सुबुंफोरखौ मदद बो खालामो गुगल आ। गुगल होनाय रिपर्त नि बादिब्ला बयनिख्रुय बांसिन चार्स, खालामदों 2020 टकिय अलिम्पिक नि सना नि मेडेल देरहानाय गेलेगिरि निरज शोप्रा खौ, बिथाङा गिबि आव दं, नैथि आव बलिउद सुपारस्तार शाहरुख खान नि फिसाज्ला आरियान खान आ दं। द्रग्स नि केस आव हमजानायनि उनाव गोबां सुबुंफोरा नागिरदोंन गुगल आव। थामथि आव दं सेहनाज गिल। 4 थि आव राज कुन्द्रा, 5 थि आव एलन मास्क। 6 थि निफ्राय 10 थि सिम फारियै बिकि कौशल, पिभि सिन्धु, बज्रं पुनिया, शुसिल कुमार आरो नाताशा दालाल आ दं। मखजथवदि 2021 नि बांसिन चार्स खालामनायनि टप 10 नि फारिलाय आव सासेबो राजखान्थिगिरि नि मुं गैया। राजखान्थिगिरि नि फारसे सुबुंफोरहा जेबो रोखोमनि लुबैनाय गैया नामा होनना दायो सोंनाय आ जाखांदों।